User talk:Mali brat

Općenito
Franjevačka mladež ili Frama je bratstvo mladih katolika koji se osjećaju   pozvanima od Duha Svetoga da žive Evanđelje u bratstvu, u svjetlu poruke sv. Franje Asiškoga, u krugu Franjevačkoga svjetovnog reda (FSR) i njegove  duhovnosti, otkrivajući i produbljujući vlastiti poziv, sudjelovanjem u različitim   crkvenim i društvenim inicijativama i aktivnostima. [1]

Frama pripada Franjevačkoj obitelji kao sastavni dio FSR-a te Pravilo FSR-a odobreno od pape Pavla VI. smatra dokumentom koji nadahnjuje rast  vlastitoga  kršćanskog i franjevačkog poziva, kako u osobnom životu tako i u  bratstvu, potvrđujući taj odabir obećanjima koja se obnavljaju svake godine.[2]

Ustrojstvo Frame
Frama je ustrojena u bratstva na različitim razinama: mjesnoj, područnoj i nacionalnoj. Svako od tih bratstava, u pravilu, treba biti u odnosu s odgovarajućim bratstvom FSR-a.[3]

Bratstva Frame vodi i animira vijeće. Vijeće bratstava čine predsjednik, potpredsjednik i tri vijećnika, koji obnašaju službe tajnika, blagajnika i voditelja formacije. Ako postoji opravdani razlog vijeće može umjesto pet imati više članova. Njih bira mjesna skupština na godinu dana. Osim njih članovi vijeća su i duhovni asistent Frame i predstavnik vijeća FSR-a koji je, u pravilu, i bratski animator Frame.[4]

Mjesno bratstvo
Mjesno bratstvo je osnovna zajednica Frame, sredina u kojoj se mladi susreću. Ono na svojim tjednim susretima produbljuje zajedništvo s Bogom i međusobno. Bitni sadržaji tjednih susreta su molitva, poučavanje, razmjena iskustava, rekreacija i planiranje djelovanja. Sastanci organiziraju tako da pridonose uključivanju bratstva u Franjevačku obitelj, mjesnu Crkvu i život društva.[5]

Prvo bratstvo Franjevačke mladeži – Frame u Hercegovini osnovano je na Humcu 1992. godine od strane fra Mladena Vukšića kada okuplja 12 mladih i poučava ih o franjevačkome životu i poruci. Prvo bratstvo Franjevačke mladeži – Frame u Bosni osnovano je 1995. godine.

Područno bratstvo
Područno bratstvo je zajednica svih bratstava Frame na određenom području. Za njegovo ustanovljenje nadležno je Nacionalno vijeće Frame koje će u tome surađivati s područnim vijećem FSR-a i redovničkim poglavarima od kojih će se tražiti duhovna asistencija.[6]

Područno bratstvo vodi i animira vijeće. Vijeće čine: predsjednik, potpredsjednik, tajnik, blagajnik, voditelj formacije, predstavnik FSR-a u vijeću Frame i područni duhovni asistent. Sve članove vijeća, osim predstavnika FSR-a i asistenta, izabire područna skupština na razdoblje od dvije godine.[7]

Nacionalno bratstvo
Nacionalno bratstvo Franjevačke mladeži u Bosni i Hercegovini je zajednica svih bratstava Frame na području Bosne i Hercegovine. Ustanovljenje Nacionalnog bratstva u nadležnosti je Nacionalnog vijeća FSR-a. Sjedište Nacionalnog bratstva je u Sarajevu. [8]

Nacionalno bratstvo čine dva područna bratstva:

§  Područno bratstvo Bosne Srebrene sa sjedištem u Sarajevu,

§  Hercegovačko područno bratstvo sa sjedištem u Mostaru.[9]

U Frami Bosne i Hercegovine postoji oko 55 mjesnih bratstava koje broje oko 3000 framaša.

Duhovni Asistent
Duhovni asistent je svjedok franjevačke duhovnosti i bratske privrženosti redovnika odnosno redovnica Franjevačkoj mladeži; promiče vjernost Frame franjevačkoj karizmi, zajedništvo s Crkvom i jedinstvo s Franjevačkom obitelji; surađuje osobito u formaciji mladih. Svako mjesno bratstvo ima svoga duhovnoga asistenta franjevca iz župe u kojoj se nalazi.[10]

Područni duhovni asistent bira se od duhovnih asistenata mjesnih bratstava. U hercegovačkom područnom bratstvu to je fra Marin Karačić, a u bosanskom službu obnaša fra Davor Petrović.

Nacionalni duhovni asistent Frame u Bosni i Hercegovini je fra Marin Karačić.

Djelovanje Frame
Frama u Bosni i Hercegovini organizira razne susrete i akcije kako bi promakla franjevačku poruku života i Evanđeosku duhovnost u mjestima u kojima se nalaze.

Najveće akcije Frame u BiH su:

1.    Sabor Frame u Bosni i Hercegovini – okupljanje framaša iz cijele BiH na tri dana u zbližavanju, radosti i slavljenju Boga.

2.    Framafest – glazbeno okupljanje zborova Frame iz cijele BiH i gostiju iz Hrvatske kako bi pjesmom i zajedništvom ostvarili Evanđeosku poruku radosti.

3.    Humanitarne akcije – zajedničke akcije Frame i FSR-a u kojoj se franjevačka obitelj sastaje kako bi pomogla ljudima u potrebi, kroz molitvu i izravnu pomoć.

4.    Molitvene akcije – ako nema dovoljno vremena ili ako je udaljenost velik faktor, cijela Frama se udružuje u molitvi za potrebite iz svoje franjevačke obitelji ili ljudi kojima treba u bilo kojemu trenutku.

Frama osim velikih akcija organizira i male, ali jednako važne mjesne akcije u kojima pomaže, obogaćuje i produhovnjuje mjesta u kojima se nalazi.

Najveće pozvanje Frame je odgoj mladeži u duhu Evanđelja kroz život svetoga Franje i postavljanje temelja životnome pozivu i poslanju mladih osoba kako bi njihov život prošao pun vjere i nade u Kristovu osobu.

Zanimljivosti
Prvo bratstvo na hrvatskom govornom području je prvo bratstvo Franjevačke mladeži u Hercegovini osnovano na Humcu 1992. godine.

Najbrojnije bratstvo Frame na svijetu je Frama Posušje koja broji oko 350 članova (oko 260 članova čini „Veliku Framu“, a oko 90 čini „Malu Framu“).

Izvori
1.     http://frama-hercegovina.com/

2.     http://www.svjetovni-franjevci.info/

3.     https://www.frama-ofs.com/

4.     https://www.frama-posusje.com/

5.     Statut Franjevačke mladeži – Frame u Bosni i Hercegovini; 1. izdanje, Sarajevo 2012.; Nacionalno vijeće Franjevačke mladeži

[1] http://frama-hercegovina.com/o-frami/#:~:text=Franjeva%C4%8Dka,aktivnostima.

[2] http://frama-hercegovina.com/o-frami/#:~:text=Frama%20pripada,svake%20godine.

[3]http://frama-hercegovina.com/o-frami/#:~:text=Frama%20je%20ustrojena%20u%20bratstva%20na%20razli%C4%8Ditim%20razinama%3A%20mjesnoj%2C%20podru%C4%8Dnoj%20i%20nacionalnoj.%20Svako%20od%20tih%20bratstava%2C%20u%20pravilu%2C%20treba%20biti%20u%20odnosu%20s%20odgovaraju%C4%87im%20bratstvom%20FSR-a.

[4] http://frama-hercegovina.com/o-frami/#:~:text=Mjesno%20bratstvo%20vodi,bratski%20animator%20Frame.

[5]http://frama-hercegovina.com/o-frami/#:~:text=Mjesno%20bratstvo%20je,i%20%C5%BEivot%20dru%C5%A1tva.

[6]http://frama-hercegovina.com/o-frami/#:~:text=Podru%C4%8Dno%20bratstvo%20je%20zajednica%20svih%20bratstava%20Frame%20na%20odre%C4%91enom%20podru%C4%8Dju.%20Za%20njegovo%20ustanovljenje%20nadle%C5%BEno%20je%20Nacionalno%20vije%C4%87e%20Frame%20koje%20%C4%87e%20u%20tome%20sura%C4%91ivati%20s%20podru%C4%8Dnim%20vije%C4%87em%20FSR-a%20i%20redovni%C4%8Dkim%20poglavarima%20od%20kojih%20%C4%87e%20se%20tra%C5%BEiti%20duhovna%20asistencija.

[7]http://frama-hercegovina.com/o-frami/#:~:text=Podru%C4%8Dno%20bratstvo%20vodi%20i%20animira%20vije%C4%87e.%20Vije%C4%87e%20%C4%8Dine%3A%20predsjednik%2C%20potpredsjednik%2C%20tajnik%2C%20blagajnik%2C%20voditelj%20formacije%2C%20predstavnik%20FSR-a%20u%20vije%C4%87u%20Frame%20i%20podru%C4%8Dni%20duhovni%20asistent.%20Sve%20%C4%8Dlanove%20vije%C4%87a%2C%20osim%20predstavnika%20FSR-a%20i%20asistenta%2C%20izabire%20podru%C4%8Dna%20skup%C5%A1tina%20na%20razdoblje%20od%20dvije%20godine.

[8]http://frama-hercegovina.com/o-frami/#:~:text=Nacionalno%20bratstvo%20Franjeva%C4%8Dke%20mlade%C5%BEi%20u%20Bosni%20i%20Hercegovini%20je%20zajednica%20svih%20bratstava%20Frame%20na%20podru%C4%8Dju%20Bosne%20i%20Hercegovine.%20Ustanovljenje%20Nacionalnog%20bratstva%20u%20nadle%C5%BEnosti%20je%20Nacionalnog%20vije%C4%87a%20FSR-a.

[9] http://frama-hercegovina.com/o-frami/

[10]http://frama-hercegovina.com/o-frami/#:~:text=Duhovni%20asistent%20je%20svjedok%20franjeva%C4%8Dke%20duhovnosti%20i%20bratske%20privr%C5%BEenosti%20redovnika%20odnosno%20redovnica%20Franjeva%C4%8Dkoj%20mlade%C5%BEi%3B%20promi%C4%8De%20vjernost%20Frame%20franjeva%C4%8Dkoj%20karizmi%2C%20zajedni%C5%A1tvo%20s%20Crkvom%20i%20jedinstvo%20s%20Franjeva%C4%8Dkom%20obitelji%3B%20sura%C4%91uje%20osobito%20u%20formaciji%20mladih.